**Programos „Augame žaisdami“ arba lygiavertės programos Video kūrimo PASLAUGOS**

**TECHNINĖ SPECIFIKACIJA**

**1. ĮVADINĖ INFORMACIJA**

1. Perkančioji organizacija – Higienos institutas.
2. Perkančioji organizacija vykdo 2022-2030 metų Sveikatos išsaugojimo ir stiprinimo plėtros programos pažangos priemonės Nr. 11-001-02-10-01 „Gerinti grėsmių bei rizikos sveikatai veiksnių valdymą“ (toliau – Pažangos priemonė) projektą „Sveikatos stiprinimo programų tėvams „Neįtikėtini metai“ ir „Augame žaisdami“ organizavimas“ (toliau - Projektas).
3. Projekto tikslas – Stiprinti pozityvios tėvystės įgūdžius, įgyvendinant „Neįtikėtini metai“ (angl. Incredible Years) ir „Augame žaisdami“ (angl. Invest in Play) programas Lietuvoje.

**II. PASLAUGOS CHARAKTERISTIKA**

1. Pirkimo objektas – Programos "Augame žaisdami" (toliau – Programa) arba lygiavertės programos video medžiagos/klipų (toliau – Video) kūrimas.
2. Video kūrimo tikslas – įgyvendinti Programos reikalavimą, atnaujinant arba adaptuojant Video lietuvių kalba (Video įrašų pavyzdžius galima peržiūrėti Programos rengėjo svetainėje adresu <https://www.investinplay.com/about/>).
3. Paslaugų teikėjas privalo parengti video aprašymus/scenarijų (Toliau - scenarijus) lietuvių kalba. Vertimas ir adaptacija turi būti atliekami atsižvelgiant į Lietuvoje vartojamus terminus. Paslaugos tiekėjas per 5 darbo dienas po sutarties pasirašymo, privalo raštu su perkančiąja organizacija suderinti Video scenarijaus projektą.
4. Planuojama preliminari Video filmavimo data 2025 m. balandžio 23 - 29 d. Perkančioji organizacija pasilieka teisę koreguoti Video filmavimo organizavimo datas.
5. Planuojamas Video filmavimo laikas – kiekvieną dieną nuo 9 val. iki 18 val., montavimo – 18:00-21:30.
6. Paslaugų įvykdymo terminai: paslaugų teikimo pradžia – Paslaugų teikimo sutarties pasirašymo data, paslaugų teikimo trukmė – iki 2025 m. birželio 30 d. (įskaitant vieno mėnesio apmokėjimo terminą).
7. Video filmavimo vietos – skirtingose vietose (pas šeimas namuose) arba konkrečioje filmavimo aikštelėje.
8. Filmuojamos skirtingos 6-10 šeimos su 3-12 metų vaikais: tėvų-vaikų bendravimo situacijos. Už šeimų paiešką, reikalingų Video filmavimui, atsakinga Perkančioji organizacija.
9. Filmavimui kviečiami Perkančiosios organizacijos atrinkti tėvai ir jų vaikai, dėl kurių asmens duomenų tvarkymo tėvai yra davę sutikimą. Už sutikimų gavimą bei asmenų įtraukimą į filmavimą šiuo atveju atsakinga Perkančioji organizacija.
10. Kai kurių Video kūrimui bus reikalingi papildomi asmenys, kurių filmavimas numatomas paskutinėmis 2025 m. balandžio 28 – 29 dienomis. Perkančioji organizacija pasilieka teisę koreguoti Video filmavimo organizavimo datas.
11. Tiekėjas turi užtikrinti papildomų dviejų suaugusių asmenų (lytis nesvarbi) ir dviejų vaikų (8–11 metų) dalyvavimą filmavimuose. Iš viso reikės nufilmuoti šešis skirtingus vaizdo įrašus su šiais asmenimis, tačiau pagal poreikį gali reikėti nufilmuoti ir daugiau. Šiais asmenimis gali būti tikros šeimos (pvz., mama ir vaikas, tėtis ir vaikas) arba nesusiję asmenys.
12. Specifikacijos 15 punkte nurodyti atrenkami asmenys turi turėti minimalią vaidinimo patirtį, jaustis patogiai prieš kamerą, gebėti vykdyti režisūrinius reikalavimus ir realistiškai perteikti neigiamas emocijas, tokias kaip pyktis, liūdesys ar susierzinimas.
13. Galutinį specifikacijos 15 punkte nurodytų asmenų pasirinkimą turi patvirtinti Perkančioji organizacija, todėl Paslaugų teikėjas privalo pateikti siūlomų asmenų sąrašą su nuotraukomis ir trumpu pristatymu. Paslaugų teikėjas privalo užtikrinti, tokio duomenų tvarkymo teisėtumą, o iš atrinktų asmenų surinkti sutikimus dėl jų asmens duomenų tvarkymo filmavimų metu pateikiant jiems pasirašyti Perkančiosios organizacijos parengtą sutikimo formą bei surinktus sutikimus perduoti Perkančiajai organizacijai.
14. Video kiekis – 43 vnt. Vieno Video trukmė ne daugiau kaip 2,5 minutės. Bendra trukmė ne mažiau nei 60 min. Visi 43 vaizdo įrašai turi būti sukurti pilnai, nesukuriant jokių papildomų vaizdo įrašų, ir jie bus naudojami „Augame žaisdami“ programoje.
15. Kiekviename Video paprastai yra viena, aiški pagrindinė žinutė, kurią reikia perduoti, todėl Video turi būti trumpi, paprasti ir koncentruoti.
16. Nufilmuota medžiaga turi būti sumontuota ir sudėliota pagal atskirus siužetus/Programos struktūrą ir suderinta su Perkančiąja organizacija.
17. Video įgarsinimo kalba – lietuvių kalba.
18. Tiekėjas turės užtikrinti kokybišką kalbos vertimą žodžiu Programos kūrėjams ir kitiems tik angliškai kalbantiems asmenims iš anglų į lietuvių ir iš lietuvių į anglų kalbą viso filmavimo, montavimo ir redagavimo metu.
19. Tiekėjas atsakingas už asmenų, dalyvaujančių paslaugų teikime, pervežimą į filmavimo vietą. Filmavimai planuojami Vilniaus m. sav., Vilniaus r. sav., Kauno m. sav., Kauno r. sav. Atsiradus nenumatytoms aplinkybėms, tokioms kaip besifilmuojančių šeimų liga ar kitos neatidėliotinos bei svarbios priežastys, turėtų būti sudaryta galimybė organizuoti filmavimus ir kituose Lietuvos miestuose ar miesteliuose. Tiekėjas privalo pasirūpinti dovanų, skirtų vaikams, dalyvavusiems vaizdo įrašuose, įsigijimu ir jų įteikimu. Kiekvienos dovanos vertė neturi viršyti 29 eurų (pvz., knygos, dėlionės, edukaciniai žaidimai).
20. Tiekėjas privalo užtikrinti, kad vaizdo įrašuose naudojamos LEGO ir DUPLO arba lygiavertės kaladėlės būtų originalios LEGO arba lygiavertės kaladėlės, o ne kopijos. Tačiau LEGO arba lygiavertė dėžutė ar LEGO arba lygiavertis logotipas negali būti matomi jokioje vaizdo įrašo dalyje. Be to, tiekėjas turi pasirūpinti užkandžiais (pvz., arbata, vandeniu, vaisiais, bandelėmis, sausainiais) ir žaidimais, kurie bus naudojami kai kuriuose vaizdo įrašuose.
21. **Reikalavimai filmavimo įrangai ir personalui:**
    1. Paslaugų teikėjas, turi užtikrinti, kad jo siūlomas vaizdo filmavimo įrangos komplektas ir tinkamam įrangos naudojimui reikalingi specialistai leis tinkamai ir kokybiškai įgyvendinti šioje specifikacijoje išvardintas paslaugas.
    2. Turi būti naudojama aukšta Video vaizdo ir garso kokybė, geriausia – Ultra HD (4K) arba lygiavertė
    3. Tiekėjas privalo užtikrinti, kad paslaugos teikimui naudojama įranga būtų lengvai transportuojama iš vienos vietos į kitą, o taip pat pasirūpinti įrangos transportavimu, montavimu, demontavimu ir aptarnavimo darbais. Tiekėjas privalo užtikrinti, kad filmavimo metu būtų naudojami aukštos kokybės mikrofonai, kurie nebūtų matomi vaizdo įraše.
    4. Tiekėjas privalo užtikrinti, kad kai kuriems vaizdo įrašams būtų naudojami du skirtingi filmavimo kampai. Ta pati scena turi būti nufilmuota du kartus iš skirtingų kampų ir atitinkamai suredaguota, siekiant užtikrinti kokybišką ir profesionalų galutinį rezultatą.
    5. Tiekėjas privalo užtikrinti, kad filmavimo metu būtų naudojamas išorinis monitorius, leidžiantis stebėti filmuojamą medžiagą iš kitos patalpos nei yra filmuojama.
    6. Filmuojant kameromis Turi būti naudojami stabilizatoriai.
    7. Filmavimo technikas privalo gebėti greitai perkelti vaizdo įrašus iš kameros į nešiojamąjį kompiuterį ir juos redaguoti tarp šeimų filmavimų, kad būtų patikrinta, ar rezultatas atitinka reikalavimus. Jei rezultatas netenkina, scena turi būti perfilmuota ir įtraukta į kitos šeimos filmavimo tvarkaraštį.
    8. Filmavimo technikas privalo laikytis perkančiosios organizacijos nurodymų dėl filmavimo ir redagavimo rezultatų. Perkančioji organizacija sprendžia, ar galutinis rezultatas atitinka keliamus reikalavimus.
    9. Filmavimo techniko atsakomybė – tiksliai atkurti vaizdo įrašus, kurie buvo sukurti anglų kalba, perkuriant juos lietuvių kalba. Jis privalo užtikrinti, kad nauji įrašai atitiktų originalų turinį ir išlaikytų reikiamą kokybės bei profesionalumo lygį.
    10. **Paslaugų teikėjo personalas privalo:**
        1. turi užtikrinti konfidencialumą, be leidimo nefotografuoti, nefilmuoti ir neviešinti renginio vietų ar dalyvių;
22. Tiekėjas turi atlikti filmavimo režisūrą bei montavimo priežiūrą ir užtikrinti scenarijuje išreikštų idėjų praktinį išpildymą. Video turinys turi atitikti su perkančiąja organizacija suderinto ir pasirašyto scenarijaus projekto turinį. Video kūrimo metu scenarijus gali būti detalizuojamas šalių susitarimu, nekeičiant esminių pasiūlyme pateiktų scenarijaus elementų.
23. Tiekėjas turi Video sumontuoti, paruošti transliavimui. Video turi būti pagamintos ir perduotos Perkančiajai organizacijai įrašytos į USB atmintines (3 vnt.) be apsaugos kodų (neužrakinti).
24. Visi rezultatai ir su jais susijusios teisės, įgytos kuriant Video, įskaitant autorines turtines ir kitas intelektinės ar pramoninės nuosavybės teises, yra Programos kūrėjo „**Invest In Play Ltd**“ nuosavybė, kurią ji gali naudoti, publikuoti, perleisti ar perduoti kaip mano esant tinkama. Kurdamas Video, Tiekėjas neturi pažeisti kitų autorių̨ teisių.
25. Tiekėjas turi užtikrinti, kad rengiant vaizdo įrašus, bus laikomasi Lietuvos Respublikos nepilnamečių apsaugos nuo neigiamo viešosios informacijos poveikio įstatymo, Lietuvos Respublikos visuomenės informavimo įstatymo, Lietuvos žurnalistų ir leidėjų etikos kodekso ir kitų teisės aktų, susijusių su visuomenės informavimu ir viešosios informacijos skleidimu, reikalavimų.
26. Tiekėjas teikdamas paslaugas turi užtikrinti, kad nebūtų pažeistos trečiųjų asmenų autoriaus teisės. Tiekėjas įsipareigoja atlyginti visus nuostolius savo lėšomis, atsiradusius dėl trečiųjų asmenų autorių teisių pažeidimo.
27. Pirkimo objektui taikomos Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktualios redakcijos) patvirtinto Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo nuostatos. Paslaugų teikėjas teikdamas paslaugą turi laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija bei AV įrašai Užsakovui turi būti pateikta tik elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu.
28. Tiekėjas, teikdamas paslaugas, privalo laikytis visų Europos Sąjungos ir Lietuvos Respublikos nacionalinių tesės aktų, reglamentuojančių asmens duomenų apsaugą, įskaitant, bet neapsiribojant, 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymą:
    1. Kuriant Video bus tvarkomi fizinių asmenų duomenys, pavyzdžiui, atvaizdas ir balsas. Tiekėjas, video kūrimo metu tvarkydamas filmavimuose dalyvaujančių asmenų duomenis, veiks kaip duomenų tvarkytojas. Tiekėjas įsipareigoja šiuos asmens duomenis rinkti ir toliau tvarkyti laikydamasis ES Bendrajame duomenų apsaugos reglamente ir kituose asmens duomenų apsaugą reglamentuojančiuose teisės aktuose numatytų reikalavimų ir Perkančiosios organizacijos nurodymų;
    2. Jeigu Perkančioji organizacija paprašytų, Tiekėjas įsipareigoja pateikti įrodymus, patvirtinančius kitų asmens duomenų apsaugos pareigų laikymąsi.
    3. Tiekėjas privalės pasirašyti Techninės specifikacijos priede pateikiamą Asmens duomenų tvarkymo sutartį, kurioje pateikiami kiti nurodymai dėl asmens duomenų tvarkymo ir apsaugos.
    4. Jeigu kurdamas Video Tiekėjas pažeistų duomenų apsaugos reikalavimus ir Perkančioji organizacija dėl to patirtų nuostolių, Tiekėjas įsipareigoja tokius nuostolius atlyginti.
29. **Papildomi reikalavimai tiekėjui:**
    1. Tiekėjas vykdo turinio taisymą pagal Perkančiosios organizacijos pateiktas pastabas;
    2. Tiekėjas įgyvendina visus sprendimus tik gavęs Perkančiosios organizacijos leidimą raštu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Techninės specifikacijos priedas

**higienos instituto ir (TIEKĖJO PAVADINIMAS) suTARTIS dėl asmens duomenų tvarkymo**

\_\_\_\_\_ \_\_\_\_\_\_\_\_\_\_\_\_\_\_\_Nr.\_

(data)

*\_\_\_\_\_\_\_\_\_\_\_\_\_*

(vieta)

Duomenų valdytojas Higienos institutas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kodas, buveinės adresas, telefono ryšio numeris ir elektroninio pašto adresas,

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(duomenų valdytojui atstovaujančio asmens vardas ir pavardė, pareigos, atstovavimo pagrindas)

ir

Duomenų tvarkytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(duomenų tvarkytojo pavadinimas, kodas, buveinės adresas, telefono ryšio numeris ir elektroninio pašto adresas; jeigu duomenų tvarkytojas fizinis asmuo – vardas ir pavardė, individualios veiklos pažymėjimo arba verslo liudijimo numeris, gyvenamosios vietos adresas, telefono ryšio numeris ir elektroninio pašto adresas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(duomenų tvarkytojui atstovaujančio asmens vardas ir pavardė, pareigos, atstovavimo pagrindas)

kiekvienas atskirai vadinamas „Šalimi“, o kartu „Šalimis“,

vadovaudamosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679),

susitarė dėl šių asmens duomenų tvarkymo sąlygų (toliau – Sutartis), kurias sudaro Sutartyje nurodyti priedai ir kiti Sutarties galiojimo laikotarpiu sudaryti priedai.

**I SKYRIUS**

**SUTARTIES TIKSLAS**

1. Siekiant įgyvendinti Reglamento (ES) 2016/679 28 straipsnio 3 dalį, nustatomos Higienos instituto, veikiančio kaip duomenų valdytojas, ir duomenų tvarkytojo teisės bei pareigos, duomenų valdytojo vardu tvarkant asmens duomenis. Sutartimi turi būti siekiama apsaugoti duomenų subjektų teises, mažinti konkrečią asmens duomenų apsaugos riziką ir užtikrinti duomenų valdytojo ir duomenų tvarkytojo santykių bei atitinkamų teisių ir pareigų aiškumą.

2. Teikdamas video kūrimo paslaugas pagal 2025 m. ........... d. ............................................... sutartįNr. ......., duomenų tvarkytojas tvarkys asmens duomenis duomenų valdytojo, Higienos instituto, vardu pagal šią Sutartį. Informacija apie asmens duomenų tvarkymą (asmens duomenų tvarkymo sąlygos) pateikiama Sutarties 1 priede.

**II SKYRIUS**

**ŠALIŲ ĮSIPAREIGOJIMAI**

3. Higienos institutas:

3.1. įsipareigoja užtikrinti, kad asmens duomenys būtų tvarkomi laikantis Reglamento (ES) 2016/679 (žr. Reglamento (ES) 2016/679 24 straipsnį), kitų asmens duomenų apsaugą ir (ar) tvarkymą reglamentuojančių Europos Sąjungos ar Lietuvos Respublikos teisės aktų ir šios Sutarties;

3.2. turi teisę ir pareigą priimti sprendimus dėl asmens duomenų tvarkymo tikslų ir priemonių;

3.3. yra atsakingas, įskaitant, bet neapsiribojant, už tai, kad asmens duomenų tvarkymas, kurį duomenų tvarkytojui pavesta atlikti, turėtų teisinį pagrindą, išskyrus atvejus, kai tokį pagrindą pavesta užtikrinti duomenų tvarkytojui.

4. Duomenų tvarkytojas įsipareigoja:

4.1. tvarkyti asmens duomenis tik pagal duomenų valdytojo, Higienos instituto, pateiktus dokumentais įformintus nurodymus, išskyrus atvejus, kai to reikalaujama pagal Europos Sąjungos ar jos valstybės narės teisės aktus, kurie yra taikomi duomenų tvarkytojui (tokiais atvejais duomenų tvarkytojas informuoja duomenų valdytoją apie šiuos reikalavimus, išskyrus atvejus, kai teisės aktai draudžiama minėtą informaciją pateikti dėl svarbaus viešojo intereso). Tokie nurodymai pateikti Sutarties 1 ir 3 prieduose. Duomenų valdytojas, Higienos institutas, taip pat gali pateikti tolesnius nurodymus viso asmens duomenų tvarkymo metu, tačiau tokie su Sutartimi susiję nurodymai visada turi būti pagrįsti dokumentais;

4.2. nedelsiant informuoti duomenų valdytoją, Higienos institutą, jei duomenų valdytojo nurodymai, duomenų tvarkytojo nuomone, prieštarauja Reglamentui (ES) 2016/679 arba kitiems asmens duomenų apsaugą reglamentuojantiems Europos Sąjungos ar jos valstybių narių teisės aktams;

4.3. tvarkyti su asmens duomenų tvarkymo veikla, vykdoma duomenų valdytojo, Higienos instituto, vardu, susijusius įrašus. Ši pareiga taikoma kiekvienam duomenų tvarkytojui ir, kai taikoma, duomenų tvarkytojo atstovui pagal Reglamento (ES) 2016/679 30 straipsnio 2 dalį.

5. Bet kokie duomenų valdytojo, Higienos instituto, duoti galimai neteisėti nurodymai gali sukelti didelę grėsmę Informacinės sistemos asmens duomenų saugumui.

6. Ši Sutartis neatleidžia Šalių nuo kitų pareigų, kurios joms taikomos pagal Reglamentą (ES) 2016/679 ar kitus teisės aktus.

**III SKYRIUS**

**KONFIDENCIALUMAS**

7. Duomenų tvarkytojas prieigą prie duomenų valdytojo, Higienos instituto, vardu tvarkomų asmens duomenų suteikia tik tiems asmenims, kuriems vadovauja duomenų tvarkytojas, ir kurie yra įpareigoti laikytis konfidencialumo arba kuriems taikoma teisinė konfidencialumo pareiga, ir tik tuo atveju, jei jiems būtina su jais susipažinti. Šalys užtikrina, kad:

7.1. Pasikeitus asmenims, kurie tvarko asmens duomenis, jų prieigos teisės prie duomenų valdytojo, Higienos instituto, vardu tvarkomų asmens duomenų panaikinamos ne vėliau nei paskutinę jo užduočių, dėl kurių jiems būtina prieiga prie duomenų valdytojo, Higienos instituto , vardu tvarkomų asmens duomenų, patikėtų tvarkyti duomenų tvarkytojui, dieną, o tuo atveju jei nutrūksta duomenų tvarkytojo darbuotojo darbo santykiai – ne vėliau nei paskutinę jo darbo dieną.

7.2. Asmenų, kuriems suteikta prieiga prie asmens duomenų, sąrašas turi būti periodiškai peržiūrimas. Vadovaujantis šia peržiūra, tokia prieiga prie asmens duomenų panaikinama, jei tokia prieiga nebereikalinga, todėl asmens duomenys nebegalės būti prieinami tiems asmenims.

8. Duomenų tvarkytojas Higienos instituto prašymu įrodo, kad asmenims, kuriems vadovauja duomenų tvarkytojas ir kuriems pavesta tvarkyti asmens duomenis, taikoma Sutarties 7 punkte nurodyta konfidencialumo pareiga.

**IV SKYRIUS**

**DUOMENŲ TVARKYMO SAUGUMAS**

9. Vadovaujantis Reglamento (ES) 2016/679 32 straipsniu, Higienos institutas ir duomenų tvarkytojas įgyvendina tinkamas technines ir organizacines priemones, kad būtų užtikrintas pavojų atitinkančio lygio saugumas, atsižvelgiant į techninių galimybių išsivystymo lygį, įgyvendinimo sąnaudas bei duomenų tvarkymo pobūdį, aprėptį, kontekstą ir tikslus, taip pat duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms.

10. Higienos institutas įvertina fizinių asmenų teisėms ir laisvėms galinčią kilti riziką tvarkant asmens duomenis ir įgyvendina priemones šiai rizikai sumažinti. Priklausomai nuo jų tinkamumo, priemonės gali būti šios:

10.1. asmens duomenų pseudonimizavimas ir (ar) šifravimas;

10.2. galimybė užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą;

10.3. galimybė laiku atkurti prieinamumą ir prieigą prie asmens duomenų, įvykus fiziniam ar techniniam incidentui;

10.4. techninių ir organizacinių priemonių, užtikrinančių duomenų tvarkymo saugumą, reguliaraus testavimo, tikrinimo ir įvertinimo procesas.

11. Pagal Reglamento (ES) 2016/679 32 straipsnį duomenų tvarkytojas, nepriklausomai nuo Higienos instituto, taip pat įvertina duomenų tvarkymo riziką, susijusią su asmens duomenų tvarkymo veikla, kuriai atlikti Higienos institutas pasitelkė duomenų tvarkytoją, galinčią kilti fizinių asmenų teisėms ir laisvėms, ir įgyvendina priemones šiai rizikai sumažinti. Šiuo tikslu Higienos institutas duomenų tvarkytojui pateikia visą informaciją, reikalingą tokiai rizikai nustatyti ir įvertinti.

12. Be to, duomenų tvarkytojas padeda Higienos institutui užtikrinti Higienos instituto pareigų pagal Reglamento (ES) 2016/679 32 straipsnį vykdymą, teikdamas *inter alia* Higienos institutui informaciją apie technines ir organizacines priemones, kurias duomenų tvarkytojas jau įgyvendino pagal Reglamento (ES) 2016/679 32 straipsnį kartu su visa kita informacija, reikalinga Higienos institutui, įvykdyti Higienos instituto pareigas pagal Reglamento (ES) 2016/679 32 straipsnį.

13. Jei, atsižvelgiant į Higienos instituto atliktą vertinimą, nustatytai rizikai sumažinti duomenų tvarkytojas turi įgyvendinti papildomas priemones, Higienos institutas šias priemones nurodo Sutarties 3 priede, o duomenų tvarkytojas turi įgyvendinti papildomas priemones ir tas, kurias jau įgyvendino pagal Reglamento (ES) 2016/679 32 straipsnį. Duomenų tvarkytojas turi Higienos institutui suteikti visą informaciją, kuri būtina siekiant įrodyti Sutarties X skyriuje nustatytų duomenų tvarkytojo pareigų vykdymą.

**V SKYRIUS**

**KITŲ DUOMENŲ TVARKYTOJŲ PASITELKIMAS**

14. Duomenų tvarkytojas turi laikytis Reglamento (ES) 2016/679 28 straipsnio 2 ir 4 dalyse nurodytų reikalavimų, kad galėtų pasitelkti kitą duomenų tvarkytoją (toliau – pagalbinis duomenų tvarkytojas).

15. Higienos instituto sąlygos, kuriomis vadovaujantis duomenų tvarkytojas galės pasitelkti pagalbinius duomenų tvarkytojus, ir duomenų valdytojo įgaliotų pagalbinių duomenų tvarkytojų sąrašas pateikiamos Sutarties 2 priede.

16. Duomenų tvarkytojas nepasitelkia pagalbinio duomenų tvarkytojo Asmens duomenų tvarkymui pagal šią Sutartį be išankstinio specialaus duomenų valdytojo, Higienos instituto, rašytinio leidimo:

16.1. Duomenų tvarkytojas pasitelkia pagalbinius duomenų tvarkytojus tik gavęs specialų išankstinį duomenų valdytojo, Higienos instituto, leidimą. Duomenų tvarkytojas turi raštu pateikti prašymą dėl specialaus leidimo bent jau prieš vieną mėnesį iki atitinkamo pagalbinio duomenų tvarkytojo pasitelkimo.

17. Kai duomenų tvarkytojas konkrečiai duomenų tvarkymo veiklai duomenų valdytojo, Higienos instituto, vardu atlikti pasitelkia pagalbinį duomenų tvarkytoją, sutartimi ar kitu teisės aktu pagal Sąjungos ar valstybės narės teisę, tam pagalbiniam duomenų tvarkytojui nustatomos tos pačios duomenų apsaugos prievolės, kaip ir prievolės, nustatytos Sutartyje ar kitame teisės akte, visų pirma prievolė pakankamai užtikrinti, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų Sutarties ir Reglamento (ES) 2016/679 reikalavimus. Prieš pradėdamas tvarkyti asmens duomenis, duomenų tvarkytojas informuoja pagalbinį duomenų tvarkytoją apie tai, kurio duomenų valdytojo asmens duomenų tvarkymui jis yra pasitelkiamas, nurodydamas Higienos instituto tapatybę ir kontaktinius duomenis.

18. Sąlygų su pagalbiniu duomenų tvarkytoju kopija ir jos vėlesni pakeitimai, Higienos instituto prašymu, pateikiami Higienos institutui, tokiu būdu suteikiant Higienos institutui galimybę užtikrinti, kad pagalbiniam duomenų tvarkytojui taikomos tos pačios duomenų apsaugos prievolės, kaip yra nustatyta Sutartyje. Duomenų tvarkytojas turi informuoti Higienos institutą apie visus netinkamo pagalbinio duomenų tvarkytojo pareigų, nustatytų tokia sutartimi ar kitu teisės aktu, atvejus. Higienos institutui nėra privaloma pateikti asmens duomenų tvarkymo sutarties dėl su verslu susijusių nuostatų, kurios nedaro įtakos su pagalbiniu duomenų tvarkytoju sudarytos sutarties teisinėms asmens duomenų apsaugos sąlygoms.

19. Duomenų tvarkytojas turi susitarti su pagalbiniu duomenų tvarkytoju, jei toks pasitelkiamas, kad pirminio duomenų tvarkytojo bankroto atveju, Higienos institutas turi teisę tęsti duomenų tvarkymo santykius su pirminio duomenų tvarkytojo pasitelktu pagalbiniu duomenų tvarkytoju tiesiogiai ir (arba) teikti tiesioginius nurodymus dėl duomenų tvarkymo, pavyzdžiui, nurodyti pagalbiniam duomenų valdytojui ištrinti arba grąžinti asmens duomenis.

20. Duomenų tvarkytojas yra atsakingas už reikalavimą, kad pagalbinis duomenų tvarkytojas laikytųsi bent tų pareigų, kurios duomenų tvarkytojui taikomos pagal Sutartį ir Reglamentą (ES) 2016/679. Jei pagalbinis duomenų tvarkytojas nevykdo asmens duomenų apsaugos prievolių, pirminis duomenų tvarkytojas, su kuriuo sudaryta asmens duomenų tvarkymo sutartis, išlieka visiškai atsakingas Higienos institutui už pagalbinio duomenų tvarkytojo prievolių vykdymą. Tai nedaro įtakos duomenų subjektų teisėms pagal Reglamentą (ES) 2016/679, ypač Reglamento (ES) 2016/679 79 ir 82 straipsniuose numatytoms teisėms, Higienos instituto ir duomenų tvarkytojo, įskaitant pagalbinius duomenų tvarkytojus, atžvilgiu.

**VI SKYRIUS**

**DUOMENŲ PERDAVIMAS Į TREČIĄSIAS VALSTYBES**[[1]](#footnote-2) **ARBA TARPTAUTINĖMS ORGANIZACIJOMS**

21. Duomenų tvarkytojas asmens duomenis gali perduoti į trečiąsias valstybes ar tarptautinėms organizacijoms tik gavęs iš Higienos instituto dokumentais įformintus nurodymus ir laikantis Reglamento (ES) 2016/679 V skyriaus reikalavimų.

22. Jei asmens duomenis trečiosioms valstybėms ar tarptautinėms organizacijoms reikia perduoti pagal Europos Sąjungos ar jos valstybės narės teisės aktus, kurių turi laikytis duomenų tvarkytojas, nors Higienos institutas nedavė nurodymų duomenų tvarkytojui tai atlikti, duomenų tvarkytojas informuoja Higienos institutą apie šį teisinį reikalavimą prieš duomenų perdavimą, nebent tas teisės aktas draudžia perduoti tokią informaciją.

23. Duomenų tvarkytojas be duomenų valdytojo Higienos instituto dokumentais įformintų nurodymų arba be konkretaus reikalavimo pagal Europos Sąjungos ar jos valstybės narės teisės aktus negali pagal šią Sutartį:

23.1. perduoti asmens duomenis duomenų valdytojui ar duomenų tvarkytojui trečiojoje valstybėje ar tarptautinėje organizacijoje;

23.2. perduoti asmens duomenų tvarkymą pagalbiniam duomenų tvarkytojui trečiojoje valstybėje;

23.3. leisti, kad asmens duomenis tvarkytų duomenų tvarkytojas trečiojoje valstybėje.

24. Higienos instituto nurodymai ar leidimai dėl asmens duomenų perdavimo į trečiąją valstybę, įskaitant, jei taikoma, asmens duomenų perdavimo į trečiąsias valstybes Reglamento (ES) 2016/679V skyriuje nustatytus pagrindai, kuriais Higienos instituto nurodymai yra grindžiami, pateikiami Sutarties 3 priede.

25. Ši Sutartis nėra standartinės duomenų apsaugos sąlygos, apibrėžtos Reglamento (ES) 2016/67946 straipsnio 2 dalies c ir d punktuose, ir šalys negali remtis Sutartimi kaip asmens duomenų perdavimo į trečiąsias valstybes ar tarptautinėms organizacijoms pagrindu pagal Reglamento (ES) 2016/679V skyrių.

**VII SKYRIUS**

**PAGALBA DUOMENŲ VALDYTOJUI**

26. Atsižvelgdamas į duomenų tvarkymo pobūdį, duomenų tvarkytojas, kiek tai įmanoma, padeda duomenų valdytojui Higienos institutui tinkamomis techninėmis ir organizacinėmis priemonėmis įvykdyti duomenų valdytojo prievoles atsakyti į prašymus naudotis duomenų subjekto teisėmis, nustatytomis Reglamento (ES) 2016/679III skyriuje. Tai reiškia, kad duomenų tvarkytojas, kiek tai įmanoma, padeda Higienos institutui, kad Higienos institutas įgyvendintų:

26.1. teisę būti informuotam renkant asmens duomenis iš duomenų subjekto;

26.2. teisę būti informuotam, kai asmens duomenys yra gauti ne iš duomenų subjekto;

26.3. teisę susipažinti su duomenimis;

26.4. teisę reikalauti ištaisyti duomenis;

26.5. teisę reikalauti ištrinti duomenis („teisę būti pamirštam“);

26.6. teisę apriboti duomenų tvarkymą;

26.7. prievolę pranešti apie asmens duomenų ištaisymą ar ištrynimą arba duomenų tvarkymo apribojimą;

26.8. teisę į duomenų perkeliamumą;

26.9. teisę nesutikti su duomenų tvarkymu;

26.10. teisę, kad nebūtų taikomi sprendimai, pagrįsti vien automatiniu tvarkymu, įskaitant profiliavimą.

27. Be duomenų tvarkytojo prievolės padėti Higienos institutui pagal Sutarties 12 punktą, duomenų tvarkytojas, atsižvelgdamas į tvarkymo pobūdį ir duomenų tvarkytojui prieinamą informaciją, taip pat padeda duomenų valdytojui užtikrinti:

27.1. duomenų valdytojo Higienos instituto pareigą nedelsiant ir, jei įmanoma, ne vėliau kaip per 72 valandas po to, kai apie tai sužinojo, pranešti apie asmens duomenų saugumo pažeidimą Valstybinei duomenų apsaugos inspekcijai, nebent asmens duomenų saugumo pažeidimas neturėtų kelti pavojaus fizinių asmenų teisėms ir laisvėms;

27.2. duomenų valdytojo pareigą nepagrįstai nedelsiant pranešti duomenų subjektui apie asmens duomenų pažeidimą, kai asmens duomenų saugumo pažeidimas gali sukelti didelę riziką fizinių asmenų teisėms ir laisvėms;

27.3. duomenų valdytojo pareigą atlikti numatytų asmens duomenų tvarkymo operacijų poveikio duomenų apsaugai vertinimą, kai asmens duomenų tvarkymo būdas gali sukelti didelę riziką fizinių asmenų teisėms ir laisvėms;

27.4. duomenų valdytojo pareigą konsultuotis su Valstybine duomenų apsaugos inspekcija prieš pradedant duomenų tvarkymą, jei poveikio duomenų apsaugos vertinimas rodo, kad duomenų tvarkymas sukeltų didelę riziką, jei duomenų valdytojas Higienos institutas nesiimtų priemonių tai rizikai sumažinti.

28. Šalys Sutarties 3 priede nustato tinkamas technines ir organizacines priemones, kurias turi taikyti duomenų tvarkytojas siekiant padėti duomenų valdytojui Higienos institutui įgyvendinti duomenų subjekto teises ir vykdyti Reglamento (ES) 2016/679 33–36 straipsniuose įtvirtintas pareigas. Tai taikoma prievolėms, nurodytoms Sutarties27 punkte.

**VIII SKYRIUS**

**PRANEŠIMAS APIE ASMENS DUOMENŲ SAUGUMO PAŽEIDIMĄ**

29. Duomenų tvarkytojas, sužinojęs apie asmens duomenų saugumo pažeidimą, nepagrįstai nedelsdamas apie tai praneša Higienos institutui. Duomenų tvarkytojas praneša Higienos institutui per 12 valandų po to, kai duomenų tvarkytojas sužinojo apie asmens duomenų saugumo pažeidimą, kad duomenų valdytojas galėtų įvykdyti duomenų valdytojo pareigą pranešti apie asmens duomenų saugumo pažeidimą kompetentingai priežiūros institucijai, pagal Reglamento (ES) 2016/67933 straipsnį.

30. Sutarties 27.1 papunktyje nurodyta duomenų tvarkytojo pareiga padėti duomenų valdytojui pranešti Valstybinei duomenų apsaugos inspekcijai apie asmens duomenų pažeidimą reiškia, kad duomenų tvarkytojas privalo duomenų valdytojui Higienos institutui padėti gauti toliau išvardytą informaciją, kuri, remiantis Reglamento (ES) 2016/67933 straipsnio 3 dalimi, turi būti nurodyta duomenų valdytojo pranešime kompetentingai priežiūros institucijai:

30.1. asmens duomenų pobūdis, įskaitant, jei įmanoma, atitinkamų duomenų subjektų kategorijos ir apytikslis jų skaičius bei atitinkamų asmens duomenų kategorijos ir apytikslis skaičius;

30.2. tikėtinos asmens duomenų pažeidimo pasekmės;

30.3. priemonės, kurių ėmėsi ar siūlo imtis duomenų valdytojas dėl asmens duomenų pažeidimo, įskaitant, jei reikia, priemones, skirtas sušvelninti galimą neigiamą pažeidimo poveikį;

30.4. bet kokia kita reikšminga informacija, kuri yra ar gali būti reikalinga duomenų valdytojui Higienos institutui rengiant pranešimą arba atsakant į papildomus su asmens duomenų saugumo pažeidimu susijusius kompetentingos priežiūros institucijos raštus.

31. Sutarties 3 priede nustatomi visi elementai, kuriuos turi pateikti duomenų tvarkytojas, padėdamas duomenų valdytojui Higienos institutui pranešti kompetentingai priežiūros institucijai apie asmens duomenų saugumo pažeidimą. Jei duomenų tvarkytojas duomenų valdytojui pateikia ne visą informaciją apie asmens duomenų saugumo pažeidimą arba vėliau paaiškėja papildoma informacija, duomenų tvarkytojas privalo nepagrįstai nedelsdamas, bet ne vėliau kaip per 12 valandų pateikti papildomą pranešimą duomenų valdytojui nurodydamas visą trūkstamą informaciją.

32. Duomenų tvarkytojas duomenų valdytojo prašymu, papildomai prie Sutarties 31 punkte nurodytos informacijos, pateikia dokumentų, pavyzdžiui, pagrindžiančių atliktus veiksmus, taikytas priemones ar atliktus vidinius patikrinimus ir jų išvadų, kopijas.

**IX SKYRIUS**

**DUOMENŲ TRYNIMAS IR GRĄŽINIMAS**

33. Pasibaigus asmens duomenų tvarkymo paslaugų teikimui, duomenų tvarkytojas duomenų valdytojo nurodymu privalo grąžinti visus asmens duomenis duomenų valdytojui nepasiliekant jokių asmens duomenų kopijų, nebent asmens duomenis reikia saugoti pagal Europos Sąjungos ar Lietuvos Respublikos teisės aktus.

**X SKYRIUS**

**DUOMENŲ TVARKYTOJO AUDITAS IR TIKRINIMAS**

34. Duomenų tvarkytojas Higienos institutui suteikia visą informaciją, reikalingą įrodyti, kad laikomasi Reglamento (ES) 2016/679 28 straipsnyje ir Sutartyje nustatytų pareigų, ir sudaro sąlygas ir padeda atlikti duomenų valdytojui Higienos ar kitam jo įgaliotam auditoriui auditą, įskaitant patikrinimus vietoje.

35. Duomenų valdytojo atliekamam duomenų tvarkytojo ir pagalbinių duomenų tvarkytojų auditui, įskaitant patikrinimus, taikomos Sutarties 3 Priedo 7 ir 8 punktuose nurodytos procedūros.

36. Duomenų tvarkytojas turi suteikti priežiūros institucijoms, kurios pagal galiojančius teisės aktus turi teisę gauti prieigą prie Higienos instituto ir duomenų tvarkytojo įrenginių, arba atstovams, veikiantiems tokių priežiūros institucijų vardu, prieigą prie duomenų tvarkytojo fizinių priemonių ar atlikti kitus priežiūros institucijų nurodytus veiksmus auditui ar kitam patikrinimui atlikti. Šalys turi kompetentingų priežiūros institucijų prašymu pateikti šioje Sutartyje nurodytą informaciją, įskaitant auditų rezultatus.

**XI SKYRIUS**

**BAIGIAMOSIOS NUOSTATOS**

37. Sutartis įsigalioja nuo jų pasirašymo dienos.

38. Asmens duomenų tvarkymo paslaugų teikimo laikotarpiu Sutartis negali būti nutraukta, jei šalys nėra susitarusios dėl kitos Sutarties, reglamentuojančios asmens duomenų tvarkymo paslaugų teikimą.

39. Jei asmens duomenų tvarkymo paslaugų teikimas yra nutraukiamas, o asmens duomenys ištrinami arba grąžinami Higienos institutui pagal Sutarties 33 punktą ir Sutarties 3 Priedo 4 punktą, Sutartis gali būti nutraukiama bet kuriai šaliai pateikus rašytinį pranešimą.

40. Nedarant poveikio jokioms Reglamento (ES) 2016/679 nuostatoms, duomenų tvarkytojui pažeidus pareigas pagal šią Sutartį, Higienos institutas gali nurodyti duomenų tvarkytojui laikinai sustabdyti asmens duomenų tvarkymą, kol pastarasis laikysis šios Sutarties arba Sutartis bus nutraukta. Duomenų tvarkytojas nedelsdamas informuoja Higienos institutą, jei dėl kokios nors priežasties jis negali vykdyti Sutarties.

41. Higienos institutas turi teisę nutraukti Sutartį, jeigu:

41.1. duomenų tvarkytojas iš esmės arba nuolat pažeidžia Sutartį arba savo įsipareigojimus pagal Reglamentą (ES) 2016/679;

41.2. duomenų tvarkytojas nesilaiko privalomo teismo arba priežiūros institucijos sprendimo dėl savo įsipareigojimų pagal Sutartį arba Reglamentą (ES) 2016/679;

41.3. Higienos institutas sustabdė duomenų tvarkytojo atliekamą asmens duomenų tvarkymą pagal Sutarties 41.1 ir (ar) 41.2 papunkčius ir atitiktis šiai Sutarčiai nėra atkurta per 10 darbo dienų.

42. Sutartis turi pirmenybę prieš bet kokias panašias su asmens duomenų tvarkymu susijusias nuostatas kituose Šalių susitarimuose.

43. Kiekviena šalis paskiria asmenį, atsakingą už Sutarties vykdymą.

**XII SKYRIUS**

**ŠALIŲ REKVIZITAI, PARAŠAI**

Higienos instituto ir (Tiekėjo pavadinimas)

sutarties dėl asmens duomenų tvarkymo

1 priedas

**INFORMACIJA APIE ASMENS DUOMENŲ TVARKYMĄ**

# 1.Informacija apie asmens duomenų tvarkymą:

Duomenų tvarkytojui pavedama tvarkyti asmens duomenis tiek, kiek tai susiję su video medžiagos/klipų kūrimu teikiant paslaugas pagal 2025 m. ........... d. ............................................ sutartįNr. ....... ir šioje sutartyje prisiimtų įsipareigojimų vykdymu.

**1.1. Duomenų tvarkytojo asmens duomenų tvarkymo tikslas yra:**

Programos "Augame žaisdami" arba lygiavertės programos video medžiagos/klipų kūrimas.

**1.2. Duomenų tvarkytojo asmens duomenų tvarkymas daugiausia susijęs su (tvarkymo pobūdžiu):**

1.2.1. Filmavimui reikalingų papildomų asmenų įtraukimu į filmavimus remiantis Techninėje specifikacijoje numatytomis sąlygomis bei sutikimų iš atrinktų asmenų dėl jų asmens duomenų tvarkymo surinkimu ir perdavimu Duomenų valdytojui;

1.2.2. Tiek Duomenų valdytojo, tiek Duomenų tvarkytojo įtrauktų į filmavimą asmenų asmens duomenų naudojimu organizuojant filmavimus ir kviečiant asmenis į juos;

1.2.3. Asmens duomenų tvarkymu video medžiagos/klipų filmavimų metu;

1.2.3. Video medžiagoje/klipuose užfiksuotų asmens duomenų apdorojimu, saugojimu bei perdavimu institutui.

**1.3. Duomenų tvarkymas apima šiuos asmens duomenis:**

1.3.1. Filmavime dalyvaujančių asmenų duomenys: vardai, pavardės, telefono numeriai, elektroninio pašto adresai, adresai, atvaizdai, sutikimo dėl asmens duomenų tvarkymo duomenys, kiti būtini ir (ar) video medžiagoje/klipe užfiksuoti duomenys.

**1.4. Duomenų tvarkymas apima šias duomenų subjektų kategorijas:**

Video medžiagai/klipams filmuotis pakviesti asmenys – tėvai ir nepilnamečiai jų vaikai, kiti asmenys.

**1.5. Duomenų tvarkytojas gali tvarkyti asmens duomenis duomenų valdytojo vardu, kai įsigalioja Sutartis. Duomenų tvarkymo trukmė:**

2025 m. ........... d. .................................................... sutartiesNr. ....... galiojimo laikotarpiu.

\_\_\_\_\_\_\_\_\_\_\_\_\_\_\_\_\_

Higienos instituto ir Tiekėjo pavadinimas)

sutarties dėl asmens duomenų tvarkymo

2 priedas

**INFORMACIJA APIE PAGALBINIUS DUOMENŲ TVARKYTOJUS**

1. **Įgalioti pagalbiniai duomenų tvarkytojai:**

Įsigaliojus Sutarčiai, duomenų valdytojas leidžia pasitelkti šiuos pagalbinius duomenų tvarkytojus:

|  |  |  |  |
| --- | --- | --- | --- |
| Pavadinimas, Vardas, Pavardė | Įmonės kodas / gimimo data arba individualios veiklos numeris | Buveinės adresas / gyvenamosios vietos adresas | Duomenų tvarkymo aprašymas |
|  |  |  |  |
|  |  |  |  |

Įsigaliojus Sutarčiai, duomenų valdytojas leidžia kitai šaliai Sutarties 1 priedo 1.1 papunktyje nurodytais tikslais pasitelkti šiame Sutarties priede nurodytus pagalbinius duomenų tvarkytojus, laikantis Sutarties VI skyriaus reikalavimų. Siekiant pasitelkti minėtus pagalbinius duomenų tvarkytojus asmens duomenų tvarkymui kitais tikslais nei tikslai, nustatyti Sutarties 1 priedo 1.1 papunktyje, būtinas rašytinis duomenų valdytojo leidimas.

1. **Išankstinis pranešimas dėl leidimo suteikimo pagalbiniams duomenų tvarkytojams**

Norėdamas pasitelkti šiame priede nenurodytus kitus duomenų tvarkytojus, duomenų tvarkytojas apie tai raštu informuoja duomenų valdytoją bent jau prieš 5 dienas iki kito duomenų tvarkytojo pasitelkimo, pateikdamas duomenų valdytojui informaciją apie planuojamą pasitelkti kitą duomenų tvarkytoją (pavadinimas, vardas, pavardė; įmonės kodas / gimimo data arba individualios veiklos numeris; buveinės adresas / gyvenamosios vietos adresas; duomenų tvarkymo aprašymas), tokiu būdu sudarant sąlygas duomenų valdytojui įvertinti pasitelkiamą kitą duomenų tvarkytoją. Duomenų tvarkytojas nepasitelkia kito duomenų tvarkytojo negavęs duomenų valdytojo leidimo.

\_\_\_\_\_\_\_\_\_\_\_\_\_\_\_\_\_\_\_

Higienos instituto ir (Tiekėjo pavadinimas)

sutarties dėl asmens duomenų tvarkymo

3 priedas

**NURODYMAI, KAIP TVARKYTI ASMENS DUOMENIS**

1. **Duomenų tvarkymo nurodymas**

Duomenų tvarkytojas duomenų valdytojo vardu renka, naudoja, apdoroja, susipažįsta, saugo bei atlieka kitus asmens duomenų tvarkymo veiksmus, kiek tai būtina Programos "Augame žaisdami" arba lygiavertės programos video medžiagos/klipų kūrimo paslaugų teikimui pagal 2025 m. ........... d. ............................................... sutartįNr. .......

Įgyvendina būtinas organizacines ir technines duomenų saugumo priemones teikiant paslaugas Higienos institutui ir tvarkant asmens duomenis Higienos instituto vardu.

1. **Duomenų tvarkymo saugumas**

Siekiant apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo, nuo bet kokio kito neteisėto tvarkymo, duomenų tvarkytojas įgyvendina žemiau nurodytas organizacines ir technines duomenų saugumo priemones.

Duomenų tvarkytojas, tvarkydamas asmens duomenis automatiniu būdu, įgyvendina šias duomenų saugumo priemones:

1. asmens duomenis tvarkyti gali tik tam įgaliotas darbuotojas ir prieiga prie asmens duomenų suteikiama tik tam darbuotojui; prieiga panaikinama jeigu pasibaigia darbo santykiai arba nebevykdomos funkcijos, susijusios su tokiu asmens duomenų tvarkymu. Prieiga panaikinama paskutinę darbo arba funkcijų vykdymo dieną;
2. užtikrinama, kad darbuotojai, kuriems pavedama tvarkyti asmens duomenis būtų susipažinę su asmens duomenų tvarkymą ir jų apsaugą reglamentuojančiais teisės aktais;
3. užtikrinama, kad visi su asmens duomenų tvarkymu susiję darbuotojai būtų įsipareigoję saugoti asmens duomenų paslaptį;
4. prieiga prie asmens duomenų apsaugota prisijungimo vardu ir slaptažodžiu;
5. nenaudojamos bendros naudotojų paskyros;
6. užtikrinama, kad asmens duomenų tvarkymui skirti informacinių technologijų ištekliai būtų registruoti Informacinių technologijų išteklių registre;
7. asmens duomenų tvarkymui naudojama tik legali programinė įranga;
8. darbo vietų kompiuteriuose įdiegta ekrano užsklanda, kuri įsijungia po 15 min. neatlikus kompiuteriu jokių veiksmų;
9. darbo vietose naudojami kompiuteriai bei kita stacionari ir mobili įranga yra apsaugota nuo kenkimo programinės įrangos (virusų, nepageidaujamų elektroninių laiškų ir pan.). Apsaugai naudojama programinė įranga atsinaujina automatiškai ne rečiau kaip kartą per parą;
10. programinė įranga yra apsaugota nuo pagrindinių per tinklą vykdomų atakų: SQL įskverbties (angl. *SQL injection*), XSS (angl. *Cross-site scripting*), paslaugos trikdymo atakos (angl. *DOS*), paskirstytosios paslaugos trikdymo atakos (angl. *DDOS*);
11. asmens duomenys perduodami Duomenų valdytojui saugiu būdu:
12. saugomi asmens duomenys turi būti šifruoti;
13. taisant kompiuterius ne Duomenų tvarkytojo patalpose arba perduodant juos tretiesiems asmenims, informacijos kaupikliai išimami arba juose esanti informacija sunaikinama;
14. valdomi, fiksuojami ir dokumentuojami įvykę asmens duomenų saugumo pažeidimai;
15. patalpos, kuriose yra duomenų tvarkymo priemonės yra rakinamos;
16. filmavimų metu naudojamos duomenų tvarkymo priemonės nepaliekamos be priežiūros bei užtikrinama, jog su asmens duomenimis negalėtų susipažinti neįgalioti asmenys;
17. įgyvendinamos kitos, asmens duomenų tvarkymo pobūdį ir jo keliamą riziką atitinkančios, duomenų saugumo priemonės, atsižvelgiant į Valstybinės duomenų apsaugos inspekcijos 2024 m. rugpjūčio 13 d. Tvarkomų asmens duomenų saugumo priemonių ir rizikos įvertinimo gaires duomenų valdytojams ir duomenų tvarkytojams.

1. **Pagalba duomenų valdytojui**

Duomenų tvarkytojas, kiek tai įmanoma ir atsižvelgiant į toliau nurodytą pagalbos sritį bei apimtį, padeda duomenų valdytojui pagal Sutarties 26–28 punktus įgyvendinti šias technines bei organizacines priemones:

Duomenų tvarkytojui nesuteikiama teisė įgyvendinti duomenų subjektų teises.

Duomenų tvarkytojas, gavęs duomenų subjekto prašymą dėl jo, kaip duomenų subjekto teisių įgyvendinimo, tokį prašymą nedelsiant, ne vėliau kaip per 2 darbo dienas, perduoda duomenų valdytojui.

Duomenų tvarkytojas padeda duomenų valdytojui įgyvendinti duomenų subjekto prašymą duomenų valdytojo nurodytu terminu pateikdamas visus reikiamus dokumentus ar kitą informaciją, atlikdamas veiksmus, reikalingus, kad duomenų valdytojas galėtų tinkamai įgyvendinti duomenų subjekto teises, nustatytas Reglamente (ES) 2016/679.

1. **Duomenų saugojimo laikotarpis/duomenų trynimo procedūros**

Duomenų tvarkytojas yra įpareigojamas asmens duomenis saugoti duomenų valdytojo nurodytais terminais, o jeigu tokie terminai nenurodyti – iki 2025 m. ........... d. ................................................. sutartiesNr. ........ galiojimo pabaigos.

Nutraukęs asmens duomenų tvarkymo paslaugų teikimą, duomenų tvarkytojas gražina asmens duomenis duomenų valdytojui, nepasilikdamas jokių asmens duomenų kopijų, kaip tai nurodyta Sutarties 33 punkte.

1. **Duomenų tvarkymo vieta**

Atsižvelgiant į Sutartį, be išankstinio rašytinio duomenų valdytojo leidimo asmens duomenys negali būti tvarkomi kitose vietose, išskyrus duomenų tvarkytojo naudojamose duomenų tvarkymo priemonėse ir buveinės adresu.

1. **Nurodymai dėl asmens duomenų perdavimo į trečiąją valstybę ar tarptautinėms organizacijoms**

Duomenų tvarkytojui draudžiama perduoti asmens duomenis į trečiąsias valstybes ar tarptautinėms organizacijoms, nebent duomenų valdytojas vėliau pateikia dokumentais pagrįstus nurodymus dėl tokio perdavimo.

1. **Procedūros, skirtos duomenų valdytojo atliekamiems duomenų tvarkytojo asmens duomenų tvarkymo auditams, įskaitant patikrinimams**

Duomenų tvarkytojas pateikia Duomenų valdytojui visą informaciją, būtiną siekiant įrodyti, kad yra vykdomos Reglamento (ES) 2016/679 28 straipsnio 3 dalyje ir Sutartyje nurodytos priemonės, ir sudaro sąlygas bei padeda Duomenų valdytojui arba kitam Duomenų valdytojo įgaliotam auditoriui, nepriklausomos trečiosios šalies auditoriui ar Valstybinei duomenų apsaugos inspekcijai atlikti auditą, įskaitant patikrinimus.

Jei duomenų valdytojas atlieka pats ar užsako nepriklausomą trečiosios šalies auditą, įskaitant patikrinimus:

1) duomenų tvarkytojas įsipareigoja sudaryti sąlygas ir leisti pas save atlikti auditą duomenų valdytojo nustatytais terminais ir, gavęs atlikto audito ataskaitą, imtis priemonių ją įgyvendinti;

2) remdamasis audito ar patikrinimo rezultatais, duomenų valdytojas gali reikalauti įdiegti kitas technines ir organizacines priemones, kad būtų užtikrinta atitiktis Reglamento (ES) 2016/679 reikalavimams;

3) duomenų tvarkytojas įsipareigoja neatlygintinai skirti auditui ar patikrinimui atlikti reikiamus išteklius, kad duomenų valdytojas ar jo pasirinktas trečiasis asmuo galėtų atlikti auditą ar patikrinimą.

Duomenų tvarkytojas privalo Valstybinei duomenų apsaugos inspekcijai ar kitoms priežiūros institucijoms, kurios pagal galiojančius teisės aktus turi teisę prieiti prie duomenų tvarkytojo įrenginių, ar jų įgaliotiems atstovams, veikiantiems tokių priežiūros institucijų vardu, suteikti visą informaciją, reikalingą atliekant duomenų apsaugos auditą ar patikrinimą, ir, laikydamasis Europos Sąjungos ir Lietuvos Respublikos teisės aktų reikalavimų, prieigą prie visos duomenų tvarkymo įrangos ir (arba) fizinių priemonių tinkamam identifikavimui arba atlikti kitus Valstybinės duomenų apsaugos inspekcijos ar kitos priežiūros institucijos nurodytus veiksmus, kurie reikalingi auditui ar patikrinimui atlikti.

1. **Procedūros, skirtos pagalbinių duomenų tvarkytojų atliekamų asmens duomenų tvarkymo auditams, įskaitant patikrinimams**

Duomenų tvarkytojas privalo užtikrinti, kad pasitelktas pagalbinis duomenų tvarkytojas duomenų valdytojo nurodytais terminais sudarytų sąlygas duomenų valdytojui ar jo pasirinktam atstovui atlikti pagalbinio duomenų tvarkytojo vykdomo asmens duomenų tvarkymo auditą ar patikrinimą. Duomenų tvarkytojas privalo užtikrinti, kad pasitelktas pagalbinis tvarkytojas teiktų duomenų valdytojui visą būtiną informaciją apie šia sutartimi pavedamą asmens duomenų tvarkymą, siekiant įrodyti, jog įgyvendinami teisės aktuose įtvirtinti asmens duomenų tvarkymo ir apsaugos reikalavimai.

Remdamasis audito rezultatais, duomenų valdytojas gali reikalauti, kad duomenų tvarkytojas užtikrintų, jog pagalbinis duomenų tvarkytojas įdiegtų kitas technines ir organizacines priemones, kad būtų užtikrinta atitiktis Reglamento (ES) 2016/679 reikalavimams.

\_\_\_\_\_\_\_\_\_\_\_\_\_\_\_\_\_\_\_

1. PASTABA. Trečiosios valstybės reiškia valstybes ne Europos Ekonominės Erdvės teritorijoje. [↑](#footnote-ref-2)